Παναγιώτης Κόρμπος

Ο Παναγιώτης Κόρμπος είναι Έλληνας ποδοσφαιριστής που αγωνίζεται ως μέσος στον Κυπάρισσο Αντίκυρας (Α' Κατηγορία ΕΠΣ Βοιωτίας). Επίσης έχει διατελέσει πρόεδρος του ΠΣΑΠ.

Καριέρα 
Τα πρώτα του ποδοσφαιρικά βήματα τα έκανε στον Πανδαυλειακό, τον σύλλογο από τη Δαύλεια του νομού Βοιωτίας, από όπου και κατάγεται. Κατόπιν αγωνίστηκε για μια διετία στον Αντικυρέα Αντίκυρας, από τον οποίο τον απέκτησε η Χαλκηδόνα, κάνοντας ντεμπούτο σαν επαγγελματίας με τη φανέλα της ομάδας της Νίκαιας στις 3 Σεπτεμβρίου του 2003 σε αγώνα για το κύπελλο Ελλάδας προωθούμενος από τον Γιώργο Παράσχο και τον Μάιο του 2004 στο πρωτάθλημα της Α΄ Εθνικής. Το 2005 μεταπήδησε στον Ατρόμητο Αθηνών με τον οποίο αγωνίστηκε μέχρι το 2010 με ενδιάμεσους σταθμούς του ως δανεικός την Προοδευτική τον Ιανουάριο του 2007, τον Παναιγιάλειο τη σεζόν 2007-08 και τον Ολυμπιακό Βόλου τον Δεκέμβριο του 2009 μέχρι και το καλοκαίρι του 2010. Το καλοκαίρι του 2010 επέστρεψε στον Ατρόμητο, από τον οποίο μεταγράφηκε ως ελεύθερος στον Α.Ο. Τρίκαλα. 

Το 2011 μεταγράφηκε στον Λεβαδειακό, με τη φανέλα του οποίου αγωνίστηκε για 2 χρόνια. Το 2013 πήρε μεταγραφή στον Απόλλων Σμύρνης και το 2014 μετακόμισε στο Αγρίνιο για λογαριασμό του Παναιτωλικού. Τον Ιανουάριο του 2015 μεταγράφηκε στον Πανιώνιο, με τη φανέλα του οποίου αγωνίζεται για πεντέμισι χρόνια, εκτελώντας και χρέη αρχηγού. Τον Σεπτέμβριο του 2020 μεταγράφηκε στον Ιωνικό Νίκαιας και τον Αύγουστο του 2021 μεταγράφηκε στον Κυπάρισσο Αντίκυρας, επιστρέφοντας στον τόπο καταγωγής του και αποφασισμένος να τερματίσει και την ποδοσφαιρική του καριέρα.

Επίσης αξιοσημείωτη είναι και η συνδικαλιστική του δράση στο χώρο του ποδοσφαίρου. Έχει διατελέσει πρόεδρος του ΠΣΑΠ από το 2016, μέχρι και το 2019.

Στατιστικά καριέρας 

Πηγή psap.grΠηγή superleaguegreece.net

Παραπομπές

Πηγές 
Προφίλ Παναγιώτη Κόρμπου transfermarkt.com
Τα στατιστικά του Παναγιώτου Κόρμπου στο πρωτάθλημα της Superleague superleaguegreece.net 

Έλληνες ποδοσφαιριστές
Ποδοσφαιριστές Ατρόμητου Αθηνών
Ποδοσφαιριστές Προοδευτικής
Ποδοσφαιριστές Α.Ο. Τρικάλων
Ποδοσφαιριστές Λεβαδειακού
Ποδοσφαιριστές Παναιτωλικού
Ποδοσφαιριστές Χαλκηδόνας
Ποδοσφαιριστές Πανιωνίου
Ποδοσφαιριστές Γ΄ Εθνικής Ελλάδας
Ποδοσφαιριστές Φούτμπολ Λιγκ (Ελλάδα)
Ποδοσφαιριστές Σούπερ Λιγκ Ελλάδας
Ποδοσφαιριστές Ιωνικού Νίκαιας